system
Răspunde în limba română, în stilul Wikipedia, cat mai corect gramatical.
user
Dă-mi un rezumat despre Călinești (Șerbăuți), Suceava.
assistant
Călinești, cunoscut și cu numele de Călinești-Cuparencu, (în ) este un sat în comuna Șerbăuți din județul Suceava, Bucovina, România.

Această localitate se află la o distanță de aproximativ 24 km nord-est de municipiul Suceava și face parte din comuna Șerbăuți, reînființată ca unitate administrativ-teritorială în anul 2003. Este cunoscută prin faptul că aici au locuit bunicii poetului național Mihai Eminescu. Tatăl poetului, George Eminovici, a plecat mai întâi la moșia boierului Balș din Dumbrăveni, după care s-a mutat la Ipotești.

Cel mai vechi document cunoscut care face dovada vechimii acestei localități are ca subiect biserica de aici, pe care, printr-un uric datat 1490 (6998) Martie 15, Suceava, Ștefan Voevod întărește „sfintei episcopii (...) dela Rădăuți 50 de biserici și cu popii: din ținutul Suceava 44, iar din ținutul Cernăuți 6 biserici cu popi, 50 de biserici cu popii care au fost date de (...) Alexandru Voevod”. Biserica cu popă de la Călinești este a 28-a în această listă (Documente privind istoria României. Veacul XV. A. Moldova, vol. II (1476-1500), Editura Academiei RPR, București, 1954, pp. 131–133). 

Dicționarul geografic al Bucovinei (Editura Socec &Co., Societate Anonimă, București, 1908) al prof. Emanuil Grigorovitza prezintă atât Călineștii-lui-Cuparencu, cât și Călineștii-lui Enache și Călineștii-lui-Vasilache: „Călineștii-lui-Cuparencu, com. rur., distr. Suceava, așezată pe pîrîul Hatna, la N. distr. Suprafața: 16,75 km2; populația: 1120 locuitori, majoritate ruteni; relig. gr. or. Se comune din vatra satului cu 894 locuitori și din satul Călineștii-lui-Vasilache. E așezată în apropierea drumului distr. Siret-Suceava; are o biserică parohială cu hramul «Sf. Arh. Mih. și Gavril»; școală nʼare. La 1776 aparținea lui Miron Cuparencu de unde se explică și numele său. La început forma un singur sat cu moșia Călineștii-lui-Enache” (p. 53).

Obiective turistice 
 Biserica Sfinții Arhangheli Mihail și Gavriil din Călinești-Cuparencu – construită între anii 1791–1798
 Casa Vasile Eminovici din Călinești-Cuparencu – datând din 1804

Recensământul din 1930 

Conform recensământului efectuat în 1930, populația satului Călinești-Cuparencu se ridica la 1.459 locuitori. Majoritatea locuitorilor erau români (95,7%), cu o minoritate de germani (1,3%), una de evrei (1,55%) și una de ruteni (0,85%). Restul locuitorilor s-au declarat: cehi/slovaci (4 persoane), polonezi (3 persoane). Din punct de vedere confesional, majoritatea locuitorilor erau ortodocși (97,0%), dar existau și minorități de romano-catolici (1,0%) și mozaici (1,55%). Restul locuitorilor au declarat: greco-catolici (3 persoane), evanghelici/luterani (4 persoane).

Imagini

Legături externe 
 
 Povestea așezărilor bucovinene (revăzută): Călinești Cuparencu și Enache, articol apărut pe website-ul Drăgușanul.ro, datată (doar) 22 aprilie, fără indicarea anului 
 Articolul Descoperire senzațională: mormântul lui Vasile Eminovici, bunicul lui Mihai Eminescu, articol de Cosmin Pătrașcu Zamfirache, apărut în Adevărul.ro - Locale/Botoșani la data de 27 octombrie 2020
 Festivalul literar Mihai Eminescu la Suceava Călinești Cuparencu și Putna, articol de Traian Coșovei, publicat în Monitorul de Suceava la 13 ianuarie 2017
 Festivalul literar Mihai Eminescu la Suceava, Gura Humorului, Călinești-Cuparencu și Putna, prezentarea unui clip pe YouTube

Călinești, Șerbăuți